als_Latn dik_Latn sag_Latn
Një vit më parë 19-vjeçarja Kazie Gazia u zhduk për disa ditë nga shtëpia e saj në Durrësi, pa lënë gjurmë. Pasi ngjarja u bë publike vajza u gjet në Sarandë ku u vetëdorëzua në komisariatin e këtij qyteti.
Ajo deklaroi në atë kohë se ishte larguar me një 19-vjeçar nga Fieri me të cilin kishin marrë një shtëpi me qera në Ksamil ku kishin vendosur të jetonin bashkë.
Por, gjatë kohës që ajo ishte në kërkim babai i saj Destan Kazia akuzoi një taksist që e kishte larguar nga shtëpia si bashkëpunëtor në zhdukjen e vajzës.
Ai kishte marrë një thikë me të cilën e kërcënoi 30-vjeçar Vasil Zani se do ta vriste nëse nuk tregonte ku e kishte çuar vajzën e tij.
Taksisti fqinj me Kazinë tha se e kishte çuar sipas kërkesës së vajzës në Sukth dhe se nuk dinte ku kishte shkuar ajo më tej. Për këtë kërcënim prokuroria e Durrësit kërkon nga gjykata dënimin e babait të vajzës me 10 vite burg me akuzën tentativë vrasje.
als_Latn als_Latn als_Latn als_Latn als_Latn